Aangrypende verlede – helder toekoms | Die Vryburger
Die jaar 1914 het inderdaad aangrypende gebeurtenisse gelewer wat 'n onuitwisbare merk op die nageslag gelaat het.
Die Eerste Wêreldoorlog het begin, wat ook sou aanleiding gee tot die 1914 Rebellie toe die Suid-Afrikaanse regering besluit het om die Britse opdrag te gehoorsaam om Duits-Suidwes binne te val.
Dit was toe dat genl. Maritz die veldtog van 'n rebellie begin het. 'n Veldtog wat in die geskiedenis bekend sou staan as een van die kragtigste bewyse van hoe hierdie volk sy vryheid as onafhanklike en soewereine volk wou vestig in die land wat met sweet en bloed en trane gekoop is.
Tydens die gebeure het die skeiding gekom tussen patriot en wêreldling.
Stoere manne soos Maritz, De Wet en De La Rey sou hulle name verewig in die anale van die geskiedenis as die manne wat vryheid, soewereine onafhanklikheid, los van Brittanje voorop gestel het, terwyl genl. Botha en Smuts verkies het om Brittanje se huurlinge te word.
Dit is ook in daardie jaar, 1914, dat Jopie Fourie as baas-verkenner tydens die Tweede Vryheidsoorlog, hom by die leiers van die 1914-rebellie geskaar het.
Weer was dit Smuts, die Boeregeneraal van weleer, wat sy ware kleur gewys het met sy optrede wat aanleiding gegee het tot die teregstelling van Jopie Fourie op 20 Desember 1914.
Daardie selfde jaar het die volk kennis gemaak met die pragtige volksdanse wat in die Vrystaatse distrik van Boshof begin het.
Dit is ook die jaar waartydens die welbekende Kinderfonds begin is om die verarmde kinders van die volk finansieel by te staan.
Nou is dit een eeu later.
Nog 'n eeu van onreg het oor die volk gespoel, omdat hy nie teen Duitsland wou veg nie, omdat hy nie onder Britse Imperialisme wou buig nie, omdat hy nie wêreldburgers wou wees nie, omdat hy maar net soos die Protestant van Bloedrivier wou bly… 'n volk wat glo in die Almag van die Drie-eenheid, 'n volk wat as vrye volk sy land en sy mense wou regeer volgens die Bybelse riglyn.
Net soos in daardie dae, is daar steeds 'n deel van die volk wat rebelleer teen dit wat tans hoog opgegee word as 'n sogenaamde "demokrasie", met die verskil dat die rebellie van vandag nie met wapens of onwettigheid te make het nie – dit is 'n rebellie waarin verset na vore kom deur volkseie strukture op te rig om daarmee 'n positiewe bydrae te lewer tot die vryheidstryd wat gevoer word.
Maar die terreuraanvalle op volksgenote bly steeds 'n groot bron van kommer. Dit is nie net 'n aanduiding dat 'n volksmoord plaasvind nie, dit is ook 'n aanduiding dat dit toegepas word deur barbare.
Dit is 'n stryd wat gerig is op die toekoms van 'n verontregte volk, en dit is 'n helder toekoms wat wag vir 'n vrye volk!
5 thoughts on "Aangrypende verlede – helder toekoms"
DuP du Plessis March 4, 2014 at 11:00 am
Verw: "Weer was dit Smuts, die Boeregeneraal van weleer, wat sy ware kleur gewys het met sy optrede wat aanleiding gegee het tot die teregstelling van Jopie Fourie op 20 Desember 1914."
Dankie vir die opsommende terugblik na 100 jaar gelede. Ons volk het altyd nodig die mooi van die verlede te onthou, maar dit soms ook nodig om aan die smart en verraad van die verlede herinner te word.
Die woord "teregstelling" pla my in bg. aanhaling. Die kern van die woord dui op iets wat verkeerd was en wat reggestel sou word. Dit mag geld vir 'n veroordeelde moordenaar of 'n verraaier wat sy volk verraai het, maar nooit vir 'n patriot wat dmv. sy eerbare optrede reg wou laat geskied teenoor sy veronregte volk nie. Ek sou graag uit die geskiedenis wou leer dat daardie woord op Jan Smuts en Louis Botha van toepassing kon gewees het, en hopelik nog vir 'n de Klerk en 'n ander Botha mag geld.
Ek glo dat dit belangrik is om reguit te praat en die vollksverraaiers aan ons opkomende Boeregeslagte uit te wys. Smuts was die moordenaar wat sy opdragte van die Imperialistiese moordbende in die Britse regering ontvang het, om die verset-poging van die Boerevolk ten alle koste in die kiem te smoor, al was daar nooit enige aggressie van Boerekant af nie. Van Boerekant af was nooit eerste geskiet in enige geveg teen die regeringsmagte nie, die Boere het slegs ter verdediging opgetree. Die verset-poging van ons voorouers was pro-Duitsland gerig, eerder as anti-Brits/Afrikaner, maar Smuts en Botha het die aggressie gedryf.
Die tweede deel van die artikel se titel, belig 'n visie vir die Boerevolk wat slegs in geloof in ons Vader verwesenlik kan word, uit ons eie kan ons nie eers hoop op oorlewing nie.
Mimi March 9, 2014 at 2:23 pm
Smuts was n volksverraaier. Laat dit so opgeteken word in geskiedenis boeke. Saam met die name van die sogenaamde eerste ministers en presidente wat gevolg het na Dr. Verwoerd. Maar solank ons mense voor die tv sit en gehipnotiseer word, weet ek nie hoe ons hierdie keer gaan opstaan nie. Ons volk het soveel verraaiers, dat mens nie meer weet wie om te vertrou nie……seker almal afstammelinge van Smuts.
Net God sal ons kan help in hierdie donkerste tyd van ons volksgeskiedenis.
Transvaal Burger March 22, 2014 at 2:59 pm
Jan Smuts het ook: (Benewens wat jy hierbo genoem het DuP du Plessis)
Paul Kruger en Louis Botha verlei.
Hy was betrokke by die verdwyning van die'Kruger Miljoene'.
Hy was die voorbok met die vorming van die Unie.
Hy was betrokke by die moorde op, Genls, De La Rey, Beyers en Manie Maritz.
Hy het ons betrokke laat raak in die onwettige inval in Duits-Wes-Afrika.
Hy het Boer mynstakers in 1922 laat doodskiet.
Hy het ons by die 2 WO ingesleep.
Wat het hy nog gedoen …?
Tussen hom en Frikkie is dit moeilik om te besluit wie het die ergste dade gepleeg het.
Transvaal Burger March 22, 2014 at 3:02 pm
Ja, Mimi selfs 'n held soos J.B.M. Hertzog … Hoe kon hy saamsmelt met die Smuts gemors …?
Deon March 22, 2014 at 4:29 pm
Die Redakteur, in u berig is dit geskiedkundig 'n feit dat een Volksman 'n verskil kan maak. 'n Genl. Maritz, 'n Jopie Fourie, 'n De La Rey, 'n Hertzog, 'n Malan, 'n Srijdom, 'n Verwoerd, 'n Jaap Marais, 'n Dr Treurnicht, 'n wat Daarna, 'n VVK, 'n Volksraad!